Техникалык өсүмдүктөр
Техникалык өсүмдүктөр – түрдүү өнөр-жай тармагына сырьё катары өстүрүлүүчү бир же көп жылдык айыл-чарба өсүмдүктөрү. Аларга крахмалдуу (картошка, батат ж.б.), канттуу (кант кызылчасы, бал камыш ж. б.)» майлуу (күн карама, кунжут, соя, жер жаңгак, кене дан, зыгыр, софлор ж. б.), булалуу ( пахта, кендир ж.б.), эфир майлуу (атыр гүл, жалбыз ж. б.), каучуктуу (гевея, гваюла, көк сагыз ж. б.), боек алынуучу (скумпия, базан ж. б.), дары-дармек (мышык тамыр, мээр чөп ж. б.), наркотиктүү (апийим, тамеки) өсүмдүктөрү кирет. Мындай бөлүштүрүү шарттуу болуп эсептелет, себеби булалуу өсүмдүктөн (мисалы, пахта) май да алынат.
Өсүмдүктөр

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9